SIS วอลุ่มแน่น-พุ่งแรง 11% ลุ้นกำไร Q3 นิวไฮแตะ 154 ลบ.แนะซื้อเคาะเป้า 24 บ.
SIS วอลุ่มแน่น-พุ่งแรง 11% ลุ้นกำไร Q3 นิวไฮแตะ 154 ลบ.แนะซื้อเคาะเป้า 24 บ.
SIS วอลุ่มแน่น-พุ่งแรง 11% ลุ้นกำไร Q3 นิวไฮแตะ 154 ลบ.แนะซื้อเคาะเป้า 24 บ.
21 ต.ค. 2563

ผู้สื่อข่าวรายงานว่า บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS ณ เวลา 15.39 น. อยู่ที่ระดับ 21.00 บาท บวก 2.10 บาท หรือ 11.11%  ด้วยมูลค่าซื้อขาย 148.92 ล้านบาท คาดเก็งกำไรหุ้นรอบใหม่และลุ้นผลงารปีนี้โตเด่น

บล.เคทีบี (ประเทศไทย) ระบุในบทวิเคราะห์ว่า SIS แนะนำ ซื้อ ที่ราคาเป้าหมายปี 2021E ที่ 24.00 บาท อิง 2021E PER 11.5x (+2.5SD above 5-yr average PER คิดเป็น PEG ที่ 0.8x)
โดยมี 3 เหตุผลหลัก คือ 1) กำไร 1H20 กลับมาเพิ่มสูง 46% เทียบช่วงเดียวกันของปีก่อน และคาดกำไรสุทธิปี 2020E/2021E จะขยายตัวต่อเนื่อง +40%/+23% จากรายได้ที่เพิ่มขึ้น และ SG&amp;A to sale ปรับตัวลง รวมถึงในระยะสั้นเราคาดว่ากำไรสุทธิไตรมาส 3/63 จะขยายตัวทำสถิติสูงสุดใหม่ที่ 154 ล้านบาท (+55% เทียบช่วงเดียวกันของปีก่อน, +5% เทียบไตรมาสก่อนหน้า) ตามความต้องการสินค้า Work from home และสินค้าที่ใช้ในการวางระบบทางไอทีที่ยังสูง
2) คาดรายได้จะขยายตัวต่อเนื่องที่ 2019-2021E CAGR +16% หนุนโดยการเข้ามาของ 5G, การใช้ Data center และ Cloud business เพิ่มขึ้นเพื่อลดต้นทุน รวมทั้ง Cybersecurity ที่มีความจำเป็นมากขึ้น, และ 3) ROAE ในระยะยาวของ SIS ที่ 24% สูงกว่า SYNEX ที่อยู่ 2021E ROAE 20% เราจึงเชื่อว่า SIS ควรที่จะเทรด premium มากขึ้นกว่าค่าเฉลี่ยย้อนหลังในอดีต และใกล้เคียงกับ SYNEX (ปัจจุบัน SYNEX เป็นผู้นำตลาดมีส่วนแบ่งตลาด 39% ขณะที่ SIS มีส่วนแบ่งตลาด 22% สูงเป็นอันดับ 3)
ราคาหุ้นปรับตัวขึ้น และ outperform SET +45%/+207% ในช่วง 1 และ 6 เดือน จากกำไรที่กลับมาเพิ่มสูง และความต้องการสินค้าไอทีที่เพิ่มมากขึ้นในช่วง Work from home ทั้งนี้เราประเมินว่าผลการดำเนินงานของบริษัทจะยังขยายตัวต่อเนื่องในระยะยาวที่ 2020E-2023E EPS CAGR +15% ทำให้ราคาหุ้น ณ ปัจจุบันยังมีความน่าสนใจจาก 2021E PEG ที่เทรดต่ำเพียง 0.6x รวมทั้งยังได้รับปัจจัยบวกจากการลงทุนไอที และ 5G ที่เพิ่มขึ้นสูงในช่วง 2-3 ปีนี้ จึงเริ่มให้คำแนะนำ ซื้อ